# Kapitali Ewropea tal-Kultura

Rijeka (il-Kroazja) hija l-Kapitali Ewropea tal-Kultura għall-2020
Galway (l-Irlanda) hija l-Kapitali Ewropea tal-Kultura għall-2020
Il-**Kapitali Ewropea tal-Kultura** hija belt magħżula mill-Unjoni Ewropea (UE) għal perjodu ta' sena li matulha jiġu organizzati numru ta' avvenimenti kulturali. Huma ħafna l-bliet li sfruttaw dan iż-żmien sabiex ikebbsu l-patrimonju kulturali tagħhom biex b'hekk jerġgħu jtellgħu l-profil tagħhom fuq skala internazzjonali.

Għas-sena 2020, Galway u Rijeka huma l-bliet magħżula għal dan it-titlu.

## Storja

Melina Mercouri (1985)
L-idea tal-Belt Ewropea tal-Kultura tnediet nhar il-13 ta' Ġunju 1985 mill-Kunsill tal-Unjoni Ewropea fuq inizzjativa ta' Melina Mercouri, li kienet tkopri l-inkarigu ta' Ministru tal-Kultura fil-gvern Grieg, bħala mezz biex jingħaqdu ċ-ċittadini Ewropej. L-ewwel belt magħżula filfatt kienet Ateni fl-1985. Minn dak iż-żmien, l-inizjattiva kellha iktar suċċess u l-impatt kulturali u soċjo-ekonomiku kiber grazzi għan-numru ta' viżitaturi li żaru l-bliet magħżula. Oriġinarjament, it-titlu ta' dan l-avveniment kien il-Belt Ewropea tal-Kultura, sakemm dan inbidel matul il-presidenza Ġermaniża tal-1999.

Sal-2004, il-kandidati kienu jiġu magħżula fuq bażi intergovernattiv fejn l-istati membri jagħżlu b'mod unanimu l-bliet l-iktar adattati biex itellgħu l-avveniment u l-Kummissjoni Ewropea tiggarantixxi sussidju għall-bliet magħżula kull sena. Mill-2005, l-istituzzjonijiet Ewropej bdew jieħdu sehem fil-proċedura tal-għażla.

Skont studju mħarreġ mill-Kummissjoni fl-2004, dawn wera li l-għażla tal-Kapitali Ewropea tal-Kultura sservi ta' katalist għall-iżvilupp kulturali u t-trasformazzjoni tal-belt. B'hekk, il-benefiċċji soċjo-ekonomiċi u l-impatt fuq il-belt magħżula huma kkunsidrati fl-għażla tal-ibliet.

## Lista

| Sena | Belt | Pajjiż |
| --- | --- | --- |
| 1985 | Ateni |  Greċja |
| 1986 | Firenze |  Italja |
| 1987 | Amsterdam |  Pajjiżi l-Baxxi |
| 1988 | Berlin |  Ġermanja tal-Lvant |
| 1989 | Pariġi |  Franza |
| 1990 | Glasgow |  Renju Unit |
| 1991 | Dublin |  Irlanda |
| 1992 | Madrid |  Spanja |
| 1993 | Antwerp |  Belġju |
| 1994 | Liżbona |  Portugall |
| 1995 | Lussemburgu |  Lussemburgu |
| 1996 | Kopenħagen |  Danimarka |
| 1997 | Thessaloniki |  Greċja |
| 1998 | Stokkolma |  Żvezja |
| 1999 | Weimar |  Ġermanja |
| 2000 | Avignon |  Franza |
| Bergen |  Norveġja |
| Bologna |  Italja |
| Brussell |  Belġju |
| Ħelsinki |  Finlandja |
| Kraków |  Polonja |
| Praga |  Repubblika Ċeka |
| Rejkjavik |  Iżlanda |
| Santiago de Compostela |  Spanja |
| 2001 | Rotterdam |  Pajjiżi l-Baxxi |
| Porto |  Portugall |
| 2002 | Bruges |  Belġju |
| Salamanca |  Spanja |
| 2003 | Graz |  Awstrija |
| 2004 | Genoa |  Italja |
| Lille |  Franza |
| 2005 | Cork |  Irlanda |
| 2006 | Patras |  Greċja |
| 2007 | Sibiu |  Rumanija |
| Lussemburgu |  Lussemburgu |
| 2008 | Liverpool |  Renju Unit |
| Stavanger |  Norveġja |
| 2009 | Vilnius |  Litwanja |
| Linz |  Awstrija |
| 2010 | Essen |  Ġermanja |
| Istanbul |  Turkija |
| Pécs |  Ungerija |
| 2011 | Turku |  Finlandja |
| Tallinn |  Estonja |
| 2012 | Guimarães |  Portugall |
| Maribor |  Slovenja |
| 2013 | Marsilja |  Franza |
| Košice |  Slovakkja |
| 2014 | Riga |  Latvja |
| Umeå |  Żvezja |
| 2015 | Mons |  Belġju |
| Plzeň |  Repubblika Ċeka |
| 2016 | San Sebastián |  Spanja |
| Wrocław |  Polonja |
| 2017 | Aarhus |  Danimarka |
| Paphos |  Ċipru |
| 2018 | Leeuwarden |  Pajjiżi l-Baxxi |
| Valletta |  Malta |
| 2019 | Matera |  Italja |
| Plovdiv |  Bulgarija |
| 2020 | Rijeka |  Kroazja |
| Galway |  Irlanda |
| 2021 | Timișoara |  Rumanija |
| Eleusis |  Greċja |
| Novi Sad |  Serbja |
| 2022 | Kaunas |  Litwanja |
| Esch-sur-Alzette |  Lussemburgu |
| 2023 | Veszprém |  Ungerija |
| 2024 | Tartu |  Estonja |
| Bad Ischl |  Awstrija |
| Bodø |  Norveġja |

## Referenzi

## Ħoloq esterni

* (EN)  Sit uffiċjali